ΕΛΛΗΝΙΚΗ ΔΗΜΟΚΡΑΤΙΑ Καναλλάκι 16/03/2016

ΝΟΜΟΣ ΠΡΕΒΕΖΑΣ Αριθ. Πρωτ.: 3004

ΔΗΜΟΣ ΠΑΡΓΑΣ

Ταχ.Δ/νση: Αχέροντος 29

Τ.Κ. 48062 Καναλλάκι

Τηλ.: 2684360318

Fax: 2684022460

**ΑΝΑΚΟΙΝΩΣΗ**

Ο Δήμος Πάργας προτίθεται να προβεί στην απευθείας ανάθεση εργασίας **« περισυλλογή, μεταφορά ,φύλαξη, διατροφή και διατήρηση βοοειδών»** ανεπιτήρητων παραγωγικών ζώων των δημοτικών ενοτήτων Δήμου Πάργας προκειμένου να αντιμετωπιστεί και επιλυθεί το χρόνιο πρόβλημα των ανεπιτήρητων βοοειδών ελευθέρας βοσκής .

Η διαδικασία σύναψης σύμβασης θα γίνει με απευθείας ανάθεση Δημάρχου με κριτήριο κατακύρωσης τη χαμηλότερη τιμή σύμφωνα με τα παραπάνω σχετικά.

Ο ανάδοχος θα λαμβάνει το ποσό των 150,00 € για κάθε μετάβαση στα όρια του Δήμου προκειμένου να προβεί στην συλλογή και μεταφορά των ανεπιτήρητων ζώων από τα δημοτικά διαμερίσματα στις εγκαταστάσεις του και το ποσό των 20,00 € ημερησίως για κάθε ζώο για χρονικό διάστημα δέκα (10) ημερών που θα αφορά τον σταυλισμό και την εκτροφή.

Μετά την παρέλευση των δέκα (10) ημερών που προβλέπονται σύμφωνα με την νομοθεσία και εφόσον δεν εμφανιστεί ο ιδιοκτήτης των ανεπιτήρητων ζώων ,τα ζώα θα οδηγούνται προς σφαγή και η κατανομή τους θα γίνεται ως εξής: 70% της αξίας θα λαμβάνει ο Δήμος και 30% θα λαμβάνει ο ανάδοχος.

Παρακαλούμε τους ενδιαφερόμενους όπως υποβάλλουν την προσφορά τους , σε σφραγισμένο φάκελο, με την ένδειξη : **ΠΡΟΣΦΟΡΑ ΓΙΑ ΥΠΗΡΕΣΙΕΣ ΑΝΕΠΙΤΗΡΗΤΩΝ ΠΑΡΑΓΩΓΙΚΩΝ ΖΩΩΝ** μέχρι και την **28/03/2016** ημέρα Δευτέρα και ώρα 14.30

Η αποσφράγιση θα γίνει την **29/03/2016** ημέρα Τρίτη και ώρα 09.00 π.μ στο Δημαρχιακό Κατάστημα στο Καναλλάκι.

ΔΗΜΟΣ ΠΑΡΓΑΣ